OpenLLM-France/wikimedia huggingface dataset:
# Luci Lucreci Triciptí

Luci Lucreci Triciptí (en llatí Lucius Lucretius Triciptinus) va ser un magistrat romà. Era probablement fill de Titus Lucretius T. F. Triciptinus. Formava part de la gens Lucrècia i era de la família dels Triciptí.
Va ser elegit cònsol l'any 462 aC amb Tit Veturi Gemí Cicurí II. Els volscs van atacar territori romà i quan retornaven al seu país carregats de botí van ser atacats per Triciptí i quasi aniquilats. Per aquesta victòria va obtenir els honors del triomf. L'any 461 aC va defensar a Ceso Quint que havia estat portat a judici pel tribú Aule Virgini. Dionís d'Halicarnàs diu que l'any 449 aC Triciptí va ser un dels senadors que va defensar l'abolició del decemvirat.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1174.
# Luci Lucreci

Luci Lucreci (Lucius Lucretius) va ser un magistrat romà del segle iii aC. Formava part de la gens Lucrècia, una gens romana d'origen patrici
Va ser qüestor el 218 aC, any d'inici de la Segona Guerra Púnica, i va ser fet presoner pels lígurs junt amb altres oficials romans. Els lígurs els van entregar al cartaginès Hanníbal amb el que havien fet aliança.

## Referències

* ↑ Titus Livi. Ab Urbe Condita XXI,59
# Curt Sachs

Curt Sachs (Berlín, 29 de juny de 1881 – Nova York, 5 de febrer de 1959) va ser un musicòleg alemany i un dels fundadors de l'organologia moderna, la ciència que estudia els instruments musicals. Entre les seves aportacions destaca com a coautor del sistema Sachs-Hornbostel de classificació d'instruments musicals, juntament amb Erich von Hornbostel.
Sachs va estudiar piano, teoria de música i composició. El 1904 va aconseguir el doctorat per la Universitat de Berlín, on posteriorment en seria professor de musicologia, amb una tesi sobre l'obra de Verrocchio, un escultor italià del renaixement. Inicialment desenvolupà una carrera com a historiador d'art, però gradualment es dedicà a l'estudi de la música, fins que va ser nomenat director del Staatliche Instrumentensammlung, institució que posseïa una gran col·lecció d'instruments musicals. Començà la seva etapa al servei de l'organologia reorganitzant i restaurant aquesta col·lecció d'instruments
El 1913, Sachs veia la publicació del seu Real-Lexicon der Musikinstrumente, probablement el tractat més exhaustiu d'instruments musicals escrit en 200 anys. El 1914 ell i Erich Moritz von Hornbostel publicaven l'obra pel qual són probablement ara més coneguts: Zeitschrift für Ethnologie, on proposen un nou sistema de classificació dels instruments musicals. Aquesta classificació es coneix avui com el sistema Sachs-Hornbostel. S'ha anat revisant al llarg dels anys, i ha estat tema d'una de debat, però encara avui és el sistema més àmpliament utilitzat per etnomusicòlegs i organòlegs. Abans de ser desposseït del seu càrrec en la Universitat de Berlín havia tingut molt alumnes, entre ells a Harald Genzmer o Peter Gradenwitz.
El 1933, Sachs va ser desposseït dels seus càrrecs pel Partit Nazi, perquè era jueu. Va marxar a París, i més tard als Estats Units, on s'instal·là a Nova York on va ensenyar a la New York University de 1937 a 1953, i també treballà a la Biblioteca Pública, la New York Public Library.
Va escriure The History of Musical Instruments (1940), un tractat exhaustiu dels instruments musicals de tot el món des d'una perspectiva històrica. Tot i que investigacions més recents han modificat les seves aportacions, encara segueix sent un text fonamental en el camp de l'organologia. També va escriure llibres sobre el ritme i la dansa.
Sachs va morir l'any 1959 a la ciutat de Nova York. L'American Musical Instrument Society té el premi Curt Sachs Award, que es concedeix cada any a les millors contribucions en organologia.

## Referències

* ↑ Edita SARPE, Gran Enciclopedia de la Música Clásica, vol. II, pàg. 498. (ISBN 84-7291-255-8)
* ↑ Edita SARPE, Gran Enciclopedia de la Música Clásica, v. II, pàg. 530. (ISBN 84-7291-255-8)
# Magneto

«Magneto» té aquests significats:
* Magneto (Marvel Comics), personatge fictici que apareix als còmics i altres productes audiovisuals de Marvel
* Magneto (generador), generador elèctric que utilitza imants permanents per produir impulsos periòdics de corrent altern
* Magneto (mecànica), sistema d'encesa autònom per a motors que funcionen segons el cicle Otto
# Dawson (Geòrgia)

Dawson és una població dels Estats Units a l'estat de Geòrgia. Segons el cens del 2000 tenia 5.058 habitants.

## Demografia

Segons el cens del 2000, Dawson tenia 5.058 habitants, 1.791 habitatges, i 1.276 famílies. La densitat de població era de 530,7 habitants per km².
Dels 1.791 habitatges en un 34,1% hi vivien nens de menys de 18 anys, en un 33,9% hi vivien parelles casades, en un 32,4% dones solteres, i en un 28,7% no eren unitats familiars. En el 25,6% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,29.
Per edats la població es repartia de la següent manera: un 30,3% tenia menys de 18 anys, un 11,1% entre 18 i 24, un 24,7% entre 25 i 44, un 19,9% de 45 a 60 i un 14% 65 anys o més.
L'edat mediana era de 33 anys. Per cada 100 dones de 18 o més anys hi havia 74,6 homes.
La renda mediana per habitatge era de 24.140 $ i la renda mediana per família de 25.511 $. Els homes tenien una renda mediana de 26.006 $ mentre que les dones 18.629 $. La renda per capita de la població era de 10.752 $. Entorn del 31,6% de les famílies i el 36,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Personatges il·lustres

* Otis Redding (1941 – 1967), músic de soul

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dawson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Dawson». American Fact Finder. Oficina del Cens dels Estats Units, 12-01-2010.
# DTrace

DTrace és una eina de monitoratge desenvolupada per Sun Microsystems per a Solaris que permet un gran control sobre tot el que succeeix en el sistema, amb un llenguatje propi per realitzar les consultes i anàlisis.
El Mac OS X ho incorpora des de la versió 10.5.

## Exemples de línia d'ordres

Les peticions de DTrace poden ser cridades directament des de la línia d'ordres, proporcionant una o més accions i tests com a arguments. Alguns exemples:

## Referències

* ↑ «Instruments. Apps, the developer will see you now.». Arxivat de l'original el 2007-10-24. [Consulta: 22 novembre 2015].

## Enllaços externs

* Informació a la pàgina del projecte (anglès)
# Dardània

«Dardània» té aquests significats:
* Dardània (Mísia), regió de la Tròada habitada pels dàrdans
** Pau de Dardània (85 aC), tractat entre la República romana i el Regne del Pont va ser signat per Sul·la i el rei Mitridates VI i posava fi a la Primera Guerra Mitridàtica
* Dardània (Il·líria), regió al sud-oest de Mèsia i Il·líria habitada pels dàrdans que ocupava part de l'actual Kosovo
** Dardània (província romana), província romana creada per Dioclecià a la seva reorganització de l'imperi vers el 294 aC
# Dardo Ortiz

Dardo Ortiz (Montevideo, 23 de setembre de 1915 - ibídem, 20 de març de 1990) fou un notari i polític uruguaià, pertanyent al Partit Nacional.
El 1939 es va graduar de notari per la Universitat de la República. Poc temps després va formar part del Partit Nacional, sector d'Herrerisme.
El 1965 va ser designat ministre d'Hisenda (avui Economia) del segon col·legiat del Partit Nacional, càrrec que va ocupar durant dos anys. Durant les eleccions de 1966 va ser candidat a vicepresident de la República, acompanyant a Martín Recaredo Echegoyen. En aquestes eleccions va tornar a ser elegit diputat.
El 1969 va participar en la creació de Per la Pàtria, grup liderat per Wilson Ferreira Aldunate. Durant les eleccions de 1971 va ser elegit senador. Abans del cop d'Estat de 1973, Ortiz va pronunciar un polèmic discurs:
| « | Hi haurà gent que envolti al nou poder com els corbs que esperen alimentar-se amb les nostres despulles. Seran els mateixos que els abandonaran com s'abandona el vaixell en el moment que creuen que està a punt d'enfonsar-se. Del que sí tinc seguretat senyor president és que quan el meu trànsit per aquest món hagi acabat, els meus fills seguiran sent els fills d'un home moral i intel·lectualment honrat. Sé que tots aquells que ens atabalen avui amb la seva prepotència i la seva covardia, incapaços de vèncer-nos amb raons, deixaran sens dubte una herència materialment quantiosa, però moralment miserable. Pobres ells! | » |
Després d'anys en la clandestinitat, va ser elegit diputat el 1987 i, durant les eleccions de 1989, va ser el senador més votat del seu partit, prenent jurament al president electe Luis Alberto Lacalle i morint pocs dies després, el 21 de març de 1990 com a conseqüència d'una leucèmia.

## Referències

* ↑ (castellà) Diario El País - Uruguai Arxivat 2011-09-07 a Wayback Machine.
# Dardenac

Dardenac és un municipi francès, situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 58 | 61 | 57 | 67 | 60 | 59 | 90 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jean-Abel Dupuy | |
| 2008- | Ludovic Bastie | |

## Referències

* ↑ Toponímia occitana
# Major Indoor Soccer League III

* No s'ha de confondre amb Major Indoor Soccer League I o Major Indoor Soccer League II.
La Major Indoor Soccer League (MISL), coneguda inicialment com a National Indoor Soccer League (NISL), fou una competició futbolística professional indoor disputada per clubs dels Estats Units i Mèxic que estigué activa entre 2008 i 2014. Fou la tercera lliga amb aquest nom.
Inicialment hi van prendre part clubs de la Major Indoor Soccer League II i un de l'American Indoor Soccer League. El 2011 es fusionà amb la USL I-League.

## Historial

Fonts:
| Temporada | Campió | Sèries | Segon | Seu |
| 2008-09 | Baltimore Blast | 1-0 | Rockford Rampage | Baltimore |
| 2009-10 | Monterrey La Raza | 1-0 | Milwaukee Wave | Milwaukee |
| 2010-11 | Milwaukee Wave | 1-0 | Baltimore Blast | Baltimore |
| 2011-12 | Milwaukee Wave | 2-0 | Baltimore Blast | Baltimore/Milwaukee |
| 2012-13 | Baltimore Blast | 2-0 | Missouri Comets | Missouri/Baltimore |
| 2013-14 | Missouri Comets | 2-1 | Baltimore Blast | Missouri/Baltimore |

## Referències

* ↑ «Orlando Sharks join new indoor soccer league, will play 18-game schedule». Orlando Business Journal [Orlando, Florida], 10-09-2008 [Consulta: 1r octubre 2008].
* ↑ Baker, Kent «Blast joins downsized new league». The Baltimore Sun, 10-09-2008 [Consulta: 1r octubre 2008].
* ↑ Welsh, Sean «A new league Blasts off: National Indoor Soccer League to house Blast, 4 others». Baltimore Examiner, 10-09-2008 [Consulta: 1r octubre 2008]. Arxivat 11 de setembre 2008 a Wayback Machine. «Còpia arxivada». Arxivat de l'original el 2008-09-11. [Consulta: 30 març 2019].
* ↑ Holt, Tim «MISL Statement». MISL (via YouTube), 17-03-2014 [Consulta: 23 març 2014].
* ↑ United Soccer Leagues (21 juliol 2010). "USL Moves Indoors With I-League". Nota de premsa. Consulta: 23 març 2014. Arxivat 10 de juliol 2012 at Archive.is
* ↑ «Chicago Franchise Set For 2012-13». misl.uslsoccer.com, 22-06-2012. Arxivat de l'original el 24 juny 2012. [Consulta: 24 juny 2012].
* ↑ «USA - List of League Champions (leaguewise)». RSSSF. [Consulta: 9 febrer 2019].
* ↑ MISL official website
* ↑ «Broadcast partner's official website». Arxivat de l'original el 2018-08-04. [Consulta: 30 març 2019].
# Cua de ventall blau de les Visayes

El cua de ventall blau de les Visayes (Rhipidura samarensis) és un ocell de la família dels ripidúrids (Rhipiduridae).

## Hàbitat i distribució

Habita la selva de les illles de Bohol, Leyte i Samar, a les Filipines orientals.

## Referències

* ↑ «Cua de ventall blau de les Visayes». Cercaterm. TERMCAT, Centre de Terminologia. Rev. 10/10/2023(català)
# Cua de sodi de la Lluna

La Lluna té una "cua" d'àtoms de sodi, però són molt febles per a ser detectats per l'ull humà. És centenars de milers de quilòmetres de llarg, i va ser descobert el 1998, com a resultat dels científics de la Universitat de Bostonobservant la pluja de meteorits Leònids. La Lluna està constantment llançant gas de sodi atòmic de la seva superfície, i la pressió de la radiació solar accelera els àtoms de sodi en el sentit contrari al Sol, formant una cua allargada que apunta al mateix sentit.
La pluja de meteorits Leònids de 1998 va mostrar la triplicació temporal de la massa de la cua mitjançant l'addició de més àtoms de sodi desgasificant-se per la Lluna. L'impacte diari de petits meteoroides i similars produeix una «cua» constant a la Lluna, però els Leònids s'havien intensificat, i per això va ser més observable del normal des de la Terra.

## Vegeu també

* Atmosfera de la Lluna.
* Lunar Atmosphere and Dust Environment Explorer.
* Pressió de radiació.

## Referències

* «Moon's tail spotted». BBC, 09-06-1999. [Consulta: 15 novembre 2009].
* «Astronomers discover that moon has long, comet-like tail». CNN, 07-06-1999. [Consulta: 18 desembre 2007].
* «Lunar Leonids 2000». NASA, 17-11-2000. Arxivat de l'original el 2007-11-26. [Consulta: 18 desembre 2007].
# Cua de ventall ala-rogenc

El cua de ventall ala-rogenc (Rhipidura fuscorufa) és un ocell de la família dels ripidúrids (Rhipiduridae).

## Hàbitat i distribució

Habita boscos a les Illes Tanimbar.

## Referències

* ↑ «Cua de ventall ala-rogenc». Cercaterm. TERMCAT, Centre de Terminologia. Rev. 10/10/2023(català)
# Lunar Prospector

El Lunar Prospector (en català: Prospector lunar) és una sonda espacial d'exploració automàtica lunar de tipus Discovery de la NASA amb la finalitat de l'estudi i l'exploració de la superfície del satèl·lit. Fou llançada des de Cap Canaveral el 7 de gener de 1998, mitjançant un llançador del tipus Athena II.
Es tracta d'una nau de les denominades «microsondes» a causa del seu poc pes i mínimes despeses d'explotació i planejada per a continuar i completar els estudis efectuats per la sonda Clementine així com per l'associació ALPO dels pols lunars.
La massa és de 158 kg, 296 amb el combustible, organitzada cap a una estructura quadrangular de 14 x 12 dm d'on surten 3 pals de 25 dm amb la missió d'allunyar els sensors del cos principal.
Porta un espectròmetre de raig Gamma -GRS-, encarregat del rastreig d'elements estranys com el tori, potassi, ferro, urani, oxigen, magnesi, silici, alumini, calci i titani.
També transporta un magnetòmetre -MAG- amb la missió de mesurar el fluix sobreposat de tres camps magnètics: el terrestre, aquell que arrossega el vent solar i el propi de la Lluna.
El reflectòmetre d'electrons -ER- s'encarrega de mesurar el camp magnètic de la superfície lunar, l'espectròmetre de neutrons -NS- buscarà l'existència de gel mitjançant la presència d'hidrogen.
El seu espectròmetre de partícules alfa -APS- mesura la presència dels gasos radioactius, principalment del radó i el poloni que surten de l'interior de la Lluna i per acabar, l'experiment Doppler tractant la gravetat -DGE- permetés afinar damunt el model actual de camp gravitatori lunar.
Alguns d'aquests experiments han sigut obtinguts a tan sols 10 km sobre la superfície lunar, el que ens permet amb això una major exactitud a l'hora dels seus resultats.
Per molts anys s'ha pensat que a la Lluna no existia aigua. No obstant això, el 6 de març de 1998 la sonda lunar Prospector envia dades a la Terra anunciant la més que probable existència d'aigua gelada als cràters dels dos pols de la Lluna. Aquest descobriment ha obert una nova era als viatges a la Lluna i fa pensar en la possibilitat d'establir bases lunars.
Un cop finalitzada la seua etapa d'investigació, la Lunar Prospector s'estavellà de forma controlada a les 9.52 UTC del 31 de juliol de 1999 a una velocitat de 6.000 km/h contra una zona d'ombres propera al pol sud, amb la finalitat de detectar vapors d'aigua provinents d'acumulacions de gel.
Fins al moment els observatoris terrestres que estaven preparats per a analitzar la caiguda de la sonda no han detectat resultats positius, potser a causa del fet que la nau no impactà on estava previst.

## Referències

* ↑ «NASA - NSSDCA - Spacecraft - Details». Arxivat de l'original el 2019-08-12. [Consulta: 4 juliol 2018].

## Bibliografia

* Glosari Selenográfic, José Carlos Violat Bordonau. Espanya, 2006.

## Vegeu també

* Geologia de la Lluna
* Selenografia
Programes Discovery i New Frontiers :
cursiva indica les missions actives actualment. · $^†$ indica missions fallides abans de proveir dades · $^♢$ indica missions que encara no han sigut llançades. :
# M. Oliva

M. Oliva (Espanya, 1605). Teòric de la música i poeta. Va ser monjo del monestir de Santa Maria de Ripoll (Girona) i contemporani de l'abat Oliva, compte senyor del país que el 1002 es va fer monge i el 1008 va ser nomenat abat del monestir. Durant el seu manament el monestir de Santa Maria de Ripoll va tenir un esplendor extraordinari i en aquest ambient el monge homònim Oliva va poder exercir una vasta labor intel·lectual. Entre les seves obres es conta un Brevarium de música, el qual, com reconeix el seu autor al pròleg, depèn de Boeci. Consta dels següents capítols:
* I Divisio monochordi secundum generum diatonicum.
* II De simphoniis erumque speciebus.
* III De genere chromatico.
* IV De genere enharmonico
* V De octo tonis seu tropis.
Acaba amb un EpÍlogus i un Versus monochordi. El text llatí va ser publicat per Anglès.

## Referències

* Rodicio, C., López-Calo José, Ismael Fernández. (2000). Diccionario de la música española e Hispanoamericana. Sociedad General de Autores y Editores. Volum 8
* H. Anglés: "El Brevarium de musica del monje Oliva (segle XI)", Scripta Musicologica, vol III, Roma, 1976, 1401-11;-: La música a Catalunya fins al segle xiii, Barcelona, Biblioteca de Catalunya, 1935, repr. Barcelona 1988, 64-6
# M.o.v.e

Move (lletrejat com a M.O.V.E i abans conegut com a move) és un grup musical-japonès format per 3 membres. El grup està format per yuri [Masuda Yuuri | 益田祐里] com vocal, motsu [Segawa Mototaka | 瀬川素公] en les veus rap, |Kimura Takashi | 木村貴志|] com a productor.
M.O.V.E potser és més conegut en aquest àmbit de la música pel seu estil únic de barrejar el rock, rap, electrònica, metal i altres gèneres musicals. M.O.V.E és també conegut per contribuir en les obertures i tancaments de l'anime Initial-D, algunes de les seues contribucions Around the world, Rage your dream, Break in the 2 night, Blazin' beat, Gamble rumble, Dogfight i Noizy tribe.

## Discografia
### Àlbums

* Electrock (24 de juny de 1998)
* Worlds of the mind (19 de gener de 2000)
* Operation Overload 7 (15 de febrer de 2001)
* SYNERGY (27 de febrer de 2002)
* DECADANCE (10 de setembre de 2003)
* Deep Calm (28 de gener de 2004)
* BOULDER (26 de gener de 2005)
* GRID (25 de gener de 2006)
* HUMANIZER (21 de gener de 2009)
* Anim.o.v.e 01 (19 d'agost de 2009)

### Senzills

* Rock in Down (1 d'octubre de 1997)
* Around the world (7 de gener de 1998)
* Over drive (18 de març de 1998)
* Rage your dream (13 de maig de 1998)
* Break in the 2 night (11 de novembre de 1998)
* Platinum (30 de juny de 1999)
* Blazin' Beat (27 d'octubre de 1999)
* Words of the mind (19 de gener de 2000)
* Sweet vibration (19 de juliol de 2000)
* Gamble rumble (11 de gener de 2001)
* Super sonic dance (13 de juny de 2001)
* Fly me so high (8 d'agost de 2001)
* Come together (19 de desembre de 2001)
* Romancing train (6 de febrer de 2002)
* Future breze (26 de juny de 2002)
* ¡ Wake your love ! (20 de novembre de 2002)
* Burning Dance (25 de juny de 2003)
* Painless PAIN! (3 de setembre de 2003)
* Blast My Desire (7 de gener de 2004)
* Dogfight (26 de maig de 2004)
* Ghetto Blaster (4 d'agost de 2004)
* How To See You Again/Noizy Tribe (13 de gener de 2005)
* Freaky Planet (28 de setembre de 2005)
* Disco time (26 d'octubre de 2005)
* Raimei (23 de novembre de 2005)
* Angel Eyes (14 de desembre de 2005)
* Good Day Good Time

## Enllaços externs

* M.O.V.E Pàgina Oficial (anglès) (japonès)
* M.O.V.E Oficial Myspace
* World of m.o.v.e Fòrums Arxivat 2016-03-04 a Wayback Machine.
# M. Victòria Lovaina

M. Victòria Lovaina i Ruiz (Barcelona, 12 de setembre de 1959) és una escriptora i professora catalana. És diplomada en Magisteri i llicenciada en Ciències de l'Educació. Treballa com a professora d'ensenyament secundari en un Institut de Cerdanyola del Vallès. Li interessen la lectura i el teatre i ha fet cursos de narrativa i novel·la a l'Ateneu Barcelonès.

## Obra publicada
### Narrativa

* Ernesta (Ellago Edicions, 2005)
* Hivern a Roma (Publicacions de l'Abadia de Montserrat, 2008)
* Amb ulls de nina (Joescric Drac, 2008)
* Dietari de les Gorges (Editorial Saragossa, 2009)
* Pell de gat (Edicions del Bullent, 2013)
* Hivern a Roma (Publicacions de l'Abadia de Montserrat, 2008)
* Murió con los gayumbos puestos (Editorial Lc Libros, 2016)
* El rellotge de doble esfera (Ed La Verònica Cartonera, 2018)
* L'esquerda de l'àngel (Ed Gregal, 2018)

## Premis i reconeixements

* Premi Narrativa Breu Districte V -Barcelona, 2005-
* Segon premi de narrativa breu mercè Rodoreda de Molins de Rei -2007-
* Premi de novel·la Joescric -Palma, 2008-
* Premi Paraules a Icària -Barcelona, 2009-
* Finalista XI Premi Victor Mora de Narrativa breu, -L'Escala, 2009 -
* Premi Rafael Comenge de narrativa curta -Alberic, 2011-
* Premi literari Soler i Estruch -Castelló (la Ribera Alta), 2013-
* Premi Ferran Canyameres de narrativa breu -Terrassa, 2015-
* Finalista premi del V premi de novel·la Gregal -Massanet de la Selva 2016-
* Accèssit la Verònica Cartonera -Barcelona, 2017-
* Premi TINET de narrativa breu -Tarragona, 2018-

## Referències

* ↑ Admin. «Lovaina i Ruiz, M. Victòria». [Consulta: 6 març 2017].
* ↑ «Pàgina del llibre a l'editorial». [Consulta: 12 novembre 2018].
* ↑ Admin. «Lovaina i Ruiz, M. Victòria». [Consulta: 13 març 2017].
# Damian Nenow

Damian Nenow (Wrocław 19 de juny de 1983) és un director, guionista, editor de cinema polonès, també creador de curtmetratges d'animació. Llicenciat a l'Escola Nacional de Cinema, Televisió i Teatre de Łódź.

## Filmografia

* The Aim (2004)
* Wielka ucieczka! (2006)
* Miasto ruin (2010)
* Paths of Hate (2010)
* Fly for Your Life (2015)
* Another Day of Life (2018)
* Love, Death & Robots (2019)

## Nominacions i premis

* 2011 – nominat a l'Animator Pegàs d'Or – Paths of Hate
* 2011 – nominat al Festival de Cinema de Cracòvia – Paths of Hate
* 2011 – Premi del jurat de SIGGRAPH 2011 Festival d'animació per ordinador – Paths of Hate
* 2011 – Premi a la millor pel·lícula d'animació i premi del jurat a Comic-Con IIFF
* 2018 – Premis de l'Animació Europea Emile Award – nominacions a les categories: millor director, millor guió, millor disseny de fons i creació de personatges, millor banda sonora i millor so per Another Day of Life
* 2018 – Guanyador del Goya a la millor pel·lícula d'animació per Another Day of Life
* 2018 – 31è Premis del Cinema Europeu en la categoria: Millor pel·lícula d'animació (Another Day of Life)

## Referències

* ↑ Polska premiera filmu o Ryszardzie Kapuścińskim na festiwalu Nowe Horyzonty we Wrocławiu, radio Wroclaw, 31 de juliol de 2018
* ↑ Rozmowa z reżyserem Damianem Nenowem a bydgoszcz.naszemiasto.pl

## Enllaços externs

* Damian Nenow a filmpolski.pl
* Damian Nenow a filmweb.pl